  Z A P I S N I K
s 42. sjednice Vijeća Mjesnog odbora Kozari Bok, 
održane 24. listopada 2024., u prostorijama mjesne samouprave MO Kozari Bok, s početkom u 19.00 sati
NAZOČNI ČLANOVI VIJEĆA
1. Joso Barišić 
2. Josipa Štavlić
3. Mladen Sertić
4. Marijan Vuksan
NENAZOČNI ČLANOVI VIJEĆA
1. Dorja Benusi

Sjednici predsjedava Joso Barišić, predsjednik Vijeća.
Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 42. sjednicu Vijeća Mjesnog odbora.
Prije utvrđivanja dnevnog reda, predsjednik Vijeća Joso Barišić, otvara raspravu o zapisniku s 41. sjednice Vijeća Mjesnog odbora Kozari Bok.
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 

D N E V N I     R  E D
1. Aktualna komunalna problematika.
1. Razno: izvješća, pitanja i  prijedlozi.

Ad 1.) 	Aktualna komunalna problematika

Predsjednik Vijeća, Joso Barišić izvješćuje vijećnike o uočenim nedostacima i potrebama u rješavanju aktualne komunalne problematike na području MO Kozari Bok u razdoblju od prethodne sjednice. 

Obrazlaže da je Vijeće GČ dalo suglasnost na postavu luna parka Riter na lokaciji   sjeverno od sportskih i dječjih igrališta uz Kanalski put u razdoblju od 10. listopada do 10. studenoga 2024.
Smatra da je prije toga trebalo konzultirali Vijeće MO s obzirom da su nakon ranijih korištenja ovog zemljišta građani bili nezadovoljni stanjem kakvo je ostalo nakon odvoza sprava i ostale opreme luna parka jer je zemljište ostalo oštećeno, prerovano brazdama od teških kamiona i onečišćeno ostacima smeća. 
Zbog toga predlaže da se Vijeću Gradske četvrti uputi prigovor.

Otvara raspravu u kojoj sudjeluju svi vijećnici.
Prijedlog se daje na glasovanje te se utvrđuje da je jednoglasno donesen
Z A K L J U Č A K
[bookmark: _Hlk129851635]o prigovoru na odobravanje korištenja zemljišta za postavu luna parka 
na lokaciji Kozari Bok – Kanalski put 
1. Vijeće Mjesnog odbora Kozari Bok nezadovoljno je odobravanjem korištenja  zemljišta za rad luna parka na lokaciji  Kozari Bok – Kanalski put (sjeverno od sportskih i dječjih igrališta) u periodu od 10. listopada do 10. studenoga 2024., zbog činjenice da je u prethodnim godinama rad luna parka izazvao probleme u smislu da zemljište nakon upotrebe nije sanirano i vraćeno u prvobitno stanje, a na što je vlasnik bio obvezan.  
2. Ovaj zaključak uputit će se Vijeću Gradske četvrti Peščenica – Žitnjak. 
O b r a z l o ž e nj e
U prethodnim godinama korištenja zelene površine na lokaciji Kozari Bok – Kanalski put (sjeverno od sportskih i dječjih igrališta) zemljište je nakon odvoza sprava i opreme luna parka ostalo znatno oštećeno, prerovano brazdama od teških kamiona i onečišćeno ostacima smeća.
Zbog toga je Vijeće MO odlučilo uputiti prigovor Vijeću Gradske četvrti.  

Ad 2.) Izvješća, pitanja i prijedlozi.

Predsjednik Vijeća Joso Barišić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. 

Predsjednik Vijeća, Joso Barišić obavještava vijećnike da je izvođaču radova na postavi nadstrešnice na objektu MO preko Područnog ureda Peščenica upućena reklamacija nakon čega se izvođač ogradio kako problemi u slijevanju voda s nadstrešnice proizlaze iz nečišćenja oluka i nije njihova greška, što nikako nije točno. 
Radi se o lošoj izvedbi uslijed koje se voda prelijeva preko oluka i prilikom oborina polijeva građane na samom ulasku u objekt MS i Ambulantu. 
Dogovoreno je da se još jednom zatraži da se preko Područnog ureda Peščenica – Žitnjak, ponovo uputi reklamacija na izvedene radove i traži uklanjanje nedostataka u konstrukciji i izvedbi.

S obzirom da još nisu orezane grane stabala u čije su krošnje urasli električni kablovi u ulici Nede Krmpotić, predsjednik, Joso Barišić, napominje da će se zatražiti slanje požurnice za rješavanje. 

Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Dovršeno u 19.25 sati.

Zapisnik sastavio:                                                                                                                                                                                                                                            _______________
Joso Barišić

KLASA: 024-08/24-003/2176
URBROJ: 251-13-11-11/006-24-2

